Waiata-a-ringa (2015)

**Ko te rite i aku kamo**

Nā Mac Te Ngahue, Kaharau Keogh

Whakapukepuke ai aue

Te roimata i āku kamo e ,

He rite ki te ngaru   
Whati mai i waho e  
Tāku tūranga ake

te taha ō te rata e

Ka titiro atu   
Ki te akau roa e

Ko te rite i aku kamo

Ki te pua korari

Ka pupuhi te hau,

Ka maringi te wai e   
Ko te rite i ahau   
Ki te rau o te wiwi,   
E wiwiri nei

Ka whiti mai te rā aue

Ko tāku tū kaha tū a katoa e

He mahia te kite

I te ara tika e

Tāku tūranga ake

Te taha ō te rata e

He nui nō te aroha e  
He aroha taku hoa e  
I huri ai ki te moe  
Hei hari atu   
Ki raro reinga e te tau e

(Chorus)